Prof wil bates gryp ná slaggat-ongelukArgieffoto Die premier van Noordwes het ingestem om prof. Wannie Carstens R115 000 te betaal vir die emosionele pyn wat hy ervaar het aangesien hy sy ma se begrafnis gemis het. Twee van sy Mercedes-Benz se bande het naby Ottosdal gebars nadat hy deur ‘n slaggat gery het op pad na sy ma, Dot, se begrafnis. Carstens en sy vrou, Wilma, is nie tydens die voorval beseer nie maar het die begrafnis misgeloop. Carstens, direkteur van die Noordwes-Universiteit se Skool vir Tale, moes op 30 Junie reeds die betaling ontvang. Cerneels Lourens, Carstens se regsverteenwoordiger, sê hy sal nou met ŉ proses begin om op die premierskantoor se bates beslag te lê. Bonolo Maohlakoana, waarnemende woordvoerder van die premier se kantoor, sê die betaling is goedgekeur en sal na verwagting die komende week gemaak word. Carstens sê hy het nie die saak ter wille van die geld aangepak nie, maar om die regering aanspreeklik te hou.